दूसरी तरफ जेएनयू में बेहद शांत तरीके से चुनाव प्रचार होता है और बहस-चर्चाएं इसके केंद्र में रहती हैं. जेएनयू में प्रचार पोस्‍टर, बैनर, वन टू-वन बात करके और भाषणों के माध्‍यम से किया जाता है. इसमें डीयू की अपेक्षा पैसा कम खर्च होता है. डीयू में दिल्‍ली यूनिवर्सिटी स्‍टूडेंट्स यूनियन इलेक्‍शन के अध्‍यक्ष, उपाध्यक्ष, सचिव, सहसचिव और कोषाध्‍यक्ष के अलावा विभिन्‍न कॉलेजों के अलग-अलग पदाधिकारी होते हैं. जबकि जेएनयू में चार प्रमुख पदों के अलावा विभिन्‍न विषय विभाग प्रमुख चुना जाता है.